ลิเวอร์พูล

บทความนี้เกี่ยวกับเมืองในประเทศอังกฤษ สำหรับความหมายอื่น ดูที่ ลิเวอร์พูล (แก้ความกำกวม)
สำหรับสโมสรฟุตบอล ดู สโมสรฟุตบอลลิเวอร์พูล
| ลิเวอร์พูล |
| --- | --- |
นครและโบโรมหานคร
ย่านริมน้ำของลิเวอร์พูลมองจากแม่น้ำเมอร์ซีย์ท่าเรือรอยัลอัลเบิร์ตทรีเกรเซสห้องโถงเซนต์จอร์จศาลาว่าการเมืองลิเวอร์พูลอาสนวิหารลิเวอร์พูลเมโทรโพลิตันอาสนวิหารแองกลิกันแห่งพระคริสต์ผู้ฟื้นคืนพระชนม์
   ตราอาร์ม นกไลเวอร์
คำขวัญ: ละติน: Deus Nobis Haec Otia Fecit, แปลตรงตัว 'พระเจ้าประทานความสะดวกนี้ให้กับเรา'
ที่ตั้งของลิเวอร์พูลภายในเมอร์ซีย์ไซด์
พิกัด: 53°24′34″N 2°58′43″W﻿ / ﻿53.4094°N 2.9785°W﻿ / 53.4094; -2.9785
รัฐเอกราช: สหราชอาณาจักร
ประเทศ: อังกฤษ
ภูมิภาค: ตะวันตกเฉียงเหนือ
เทศมณฑลพิธีการ: เมอร์ซีย์ไซด์
ก่อตั้ง: ค.ศ. 1207
สถานะนคร: ค.ศ. 1880
โบโรมหานคร: 1 เมษายน ค.ศ. 1974
สำนักงานบริหาร: อาคารคิวนาร์ด
การปกครอง
 • ประเภท: โบโรมหานคร
 • องค์กร: สภานครลิเวอร์พูล
 • ฝ่ายบริหาร: ผู้นำและคณะเทศมนตรี
 • พรรคเสียงส่วนมากในสภา: พรรคแรงงาน
 • ผู้นำ: เลียม โรบินสัน (พรรคแรงงานและสหกรณ์)
 • ท่านนายกเทศมนตรี: แมรี รัสมุสเซิน
พื้นที่: 133.5 ตร.กม. (51.5 ตร.ไมล์)
 • พื้นดิน: 111.8 ตร.กม. (43.2 ตร.ไมล์)
 • เขตเมือง: 110.39 ตร.กม. (42.62 ตร.ไมล์)
อันดับพื้นที่: 203
ประชากร (ค.ศ. 2021): 486,100 คน
 • อันดับ: 10
 • ความหนาแน่น: 4,424 คน/ตร.กม. (11,460 คน/ตร.ไมล์)
 • เขตเมือง (ค.ศ. 2021): 506,565 คน
เดมะนิม: ลิเวอร์พัดเลียน (Liverpudlian) สเกาเซอร์ (Scouser, ภาษาพูด) ลิเวอร์โพลิตัน (Liverpolitan)
เชื้อชาติ (ค.ศ. 2021)
 • กลุ่มชาติพันธุ์:  รายการ  84.0% ผิวขาว   5.7% เอเชีย   3.5% ผิวดำ   3.5% ผสม   3.3% อื่น ๆ  
ศาสนา (ค.ศ. 2021)
 • ศาสนา:  รายการ  57.3% คริสต์   29.4% ไม่มีศาสนา   5.3% อิสลาม   0.8% ฮินดู   0.4% พุทธ   0.4% ยูดาห์   0.1% ซิกข์   0.4% อื่น ๆ   5.9% ไม่ระบุ   
เขตเวลา: UTC+0 (เวลามาตรฐานกรีนิช)
 • ฤดูร้อน  (เวลาออมแสง): UTC+1 (เวลาฤดูร้อนบริเตน)
เขตรหัสไปรษณีย์: L
เขตรหัสโทรศัพท์: 0151
รหัส ISO 3166: GB-LIV
รหัส GSS: E08000012
จีดีพี: ประมาณการ ค.ศ. 2021
 • ทั้งหมด: 15.9 พันล้านปอนด์สเตอร์ลิง
 • ต่อหัว: 32,841 ปอนด์สเตอร์ลิง
เว็บไซต์: liverpool.gov.uk
ลิเวอร์พูล (อังกฤษ: Liverpool) เป็นนครและเป็นโบโรมหานครในเทศมณฑลเมอร์ซีย์ไซด์ ภาคตะวันตกเฉียงเหนือของประเทศอังกฤษ ลิเวอร์พูลตั้งอยู่ทางตะวันออกของปากน้ำเมอร์ซีย์ (Mersey Estuary) ลิเวอร์พูลก่อตั้งมาตั้งแต่ ค.ศ. 1207 และได้รับฐานะเป็น “นคร” ในปี ค.ศ. 1880
จากการสำรวจสำมโนประชากรใน ค.ศ. 2006 ลิเวอร์พูลมีประชากรทั้งหมดประมาณ 435,500  คน โดยมีความหนาแน่นเป็นจำนวน 5,001 คนต่อหนึ่งตารางกิโลเมตร เมื่อรวมประชากรในปริมณฑลแล้วก็เป็น 816,216 คน
ในทางประวัติศาสตร์ของมณฑลเดิมลิเวอร์พูลเป็นส่วนหนึ่งของแลงคาสเชอร์ ความรุ่งเรืองของลิเวอร์พูลมาจากการเป็นเมืองท่าสำคัญ ภายในคริสต์ศตวรรษที่ 18 การติดต่อค้าขายกับแคริบเบียน, ไอร์แลนด์ และแผ่นดินใหญ่ยุโรป และความสะดวกในการติดต่อค้าขายกับการค้าทาสข้ามมหาสมุทรแอตแลนติค (Atlantic Slave Trade) ยิ่งทำให้เศรษฐกิจเติบโตมากยิ่งขึ้น ภายในต้นคริสต์ศตวรรษที่ 19 40% ของการค้าขายในโลกต้องผ่านเมืองท่าลิเวอร์พูลซึ่งทำให้ลิเวอร์พูลกลายเป็นเมืองสำคัญที่สุดเมืองหนึ่งของอังกฤษ
ผู้ที่มาจากลิเวอร์พูลมักจะเรียกกันว่า “ลิเวอร์พัดเลียน” (Liverpudlians) หรือ “สเกาส์” (Scouse) ที่มาจากอาหารท้องถิ่นชื่อเดียวกันที่เป็นสตู นอกจากนั้นคำว่า “สเกาส์” ยังใช้เรียกสำเนียงท้องถิ่น การที่เป็นเมืองท่าทำให้ประชากรของลิเวอร์พูลมีความแตกต่างกันทางเชื้อชาติที่มาจากที่ต่างๆ โดยเฉพาะจากไอร์แลนด์
ความเป็นที่นิยมของเดอะบีทเทิลส์และกลุ่มนักร้องอื่นๆ ทำให้ลิเวอร์พูลเป็นที่ดึงดูดนักท่องเที่ยว ในปี ค.ศ. 2007 ลิเวอร์พูลฉลองครบรอบ 800 ปีที่ก่อตั้งมาและในปี ค.ศ. 2008 ลิเวอร์พูลก็ได้รับตำแหน่งเมืองหลวงทางวัฒนธรรมของยุโรปร่วมกับเมืองสตาวังเงร์ในนอร์เวย์
ในปี ค.ศ. 2004 บริเวณหลายบริเวณในตัวเมืองได้รับฐานะเป็นมรดกโลกโดยยูเนสโกที่เรียกว่าเมืองการค้าทางทะเลลิเวอร์พูล (Liverpool Maritime Mercantile City) ที่ประกอบด้วยบริเวณที่แยกกันหกบริเวณในตัวเมืองที่รวมทั้ง เพียร์เฮด (Pier Head) ท่าอัลเบิร์ตและถนนวิลเลียม บราวน์ และสถานที่ที่น่าสนใจของตัวเมืองl